**ZAPISNIK 3. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2019/20**

Kraj in datum: ŠGV, avditorij, 22. 11. 2019, 2. šolska ura

Trajanje: 24 min

Predsedujoči: Domen Medvešček, predsednik DS

**PRISOTNOST**

Predstavniki: 1. a: Sara Lesar, Jon Devetak

1. b: Tomaž Jereb, Tadej Vovk

1. c: Tonija Kobal, Matic Tomažič

2. a: Andraž Dimc, Rene Turk

2. b: Špela Marc, Luka Štrukelj

2. c: Lana Pizzoni, Matija Maiti

3. a: Meta Mrevlje, Domen Medvešček

3. b: Eva Kovšca, Nejc Batič

3. c: Lucija Štremfelj, Meta Pregelj

4. a: Marija De Luisa, Anej Tomažič

4. b: Lucija Daolio, Nina Luznik

4. c: [Izostanek zaradi duhovnega vikenda]

Mentorica DS: Petra Rep

Ostali prisotni: Gregor Adamič, Peter Drašček, Filip Petrovič

**DNEVNI RED**

Predsedstvo DS je predlagalo naslednji dnevni red:

1. Potrditev dnevnega reda in pregled zapisnika prejšnje seje
2. Poročilo o medrazrednem turnirju v nogometu
3. Medrazredni turnir v košarki
4. Pokali za medrazredne turnirje
5. Razno

**OPIS**

**K točki 1: Potrditev dnevnega reda in pregled zapisnika prejšnje seje**

Dnevni red, predlagan s strani predsedstva, je Parlament soglasno potrdil. Ga. Petra Rep je poročala, da bodo predlogi, ki jih navedli predstavniki razredov na prejšnji seji, upoštevani. Platno v učilnici 4. c bo zamenjano. Ure, ki manjkajo v mansardi, glasbeni učilnici in nekaterih drugih učilnicah,

bodo naročene s strani vodstva šole.

SKLEP: Parlament DS ŠGV je potrdil dnevni red te seje ter zapisnik prejšnje seje.

**K točki 2: Poročilo o medrazrednem turnirju v nogometu**

Organizator Gregor Adamič (3. a) je poročal, da bo finale medrazrednega turnirja v nogometu potekalo v sredo, 27. 11., in sicer med oddelkoma 3. a in 2. b. Tretje mesto je dosegel razred 3. c. Domen Medvešček je predstavnikom razredov naročil, da ugovore glede tekem, ki jih organizira Dijaška skupnost, naslovijo neposredno na predsedstvo, ni potrebe po vključevanju profesorjev. Predsednik je na pobudo ge. Petre Rep predstavnikom razložil, na kaj je bil podan ugovor. Na polfinalni tekmi med 3. a in 3. c je za razred 3. a igral prof. Kompara, s čemer naj bi bil kršen dogovor med razredoma. Po končani tekmi je razred 3. c vložil pritožbo za razveljavitev tekme, ki je bila s strani predsedstva zavrnjena kot neutemeljena. Pravilo, da tudi profesorji lahko igrajo na tekmi, je bilo namreč javno znano in potrjeno na oktobrski seji Parlamenta DS. V razpravi so predstavniki razredov še enkrat podali svoje argumente; zaključek je bil, da dogovor med razredoma glede neigranja profesorjev ni bil sprejet. Predsednik bo na ugovor podal tudi pisno mnenje predsedstva. Predsedujoči je še pohvalil hitro in učinkovito organizacijo turnirja, ki se je tako lahko zaključil v ''rekordnem'' času.

**K točki 3: Medrazredni turnir v košarki** Predsednik DS Domen Medvešček je poročal, da so bila sestavljena pravila medrazrednega košarkarskega turnirja. Ta med drugim določajo, da mora na tekmah skupinskega dela igrati vsaj ena punca, tekme pa trajajo 2 × 8 min. Lucija Štremfelj (3. c) je predlagala spremembo pravila, da se lahko razrednik ali sorazrednik kot igralca tekme udeležita samo v skupinskem delu tekmovanja. SKLEP: Predstavniki so z 20 glasovi za potrdili spremembo pravila, ki sedaj določa, da lahko razrednik ali sorazrednik z ekipo svojega razreda igrata samo v skupinskem delu turnirja.

Potekal je tudi žreb ekip za skupinski del košarkarskega turnirja:

skupina A: 2. a, 2. b, 3. a   
 skupina B: 1. b, 1. a, 4.b   
 skupina C: 4. a, 1. c, 3. b   
 skupina D: 3. c, 2. c, 4. c

Domen Medvešček je prisotne seznanil, da bosta košarkarski turnir vodila Domen Lemut in Filip Petrovič. Predstavniki so glasovali o sprejetju pravil in načrta košarkarskega turnirja.   
SKLEP: Predstavniki oddelkov so pravila in načrt košarkarskega turnirja soglasno sprejeli.

**K točki 4: Pokali za medrazredne turnirje**

Predsedujoči je poročal, da so se pokali za medrazredne turnirje izgubili. Dijaška skupnost bo del svojih sredstev zato namenila za nakup novih. Po predlogu Marije De Luisa (4. a) bodo tekmovalci pokale v svojem razredu imeli še en teden po končanem tekmovanju, potem pa jih bodo vrnili DS. Predstavniki razredov so predlog potrdili.\*

\*Po končani seji so se pokali našli. Ker so po mnenju predsedstva že dotrajani, bodo dijaki na naslednji seji DS odločali o nakupu novih.

**K točki 5: Razno**

**Škofijske majice**

Tonijo Kobal (1. c) je zanimalo, kdaj bodo škofijske majice narejene. Predsednik je na to odgovoril, da je v stik s tiskarno že stopil in bodo vzorci kmalu na voljo za pomerjanje. Slednje naj bi potekalo enkrat do konca koledarskega leta.

**Papir za maturante**

Maturantje so opozorili, da še naprej zbirajo odpadni papir, z zbiranjem katerega si bodo krili del stroškov maturantskega plesa.

**Statut DS ŠGV**Predsednik DS Domen Medvešček se predlagal, da se pregleda Statut DS in po potrebi tudi posodobi.

**Prostovoljci v CIRIUS-u**  
Ga. Rep je pozvala dijake, ki so prostovoljci v CIRIUS-u in še niso oddali prijavnico za prostovoljsko delo, da to čim prej storijo. Prijavnico oddajo mentorici v CIRIUS-u.

Andraž Dimc  
tajnik DS

Petra Rep  
mentorica DS

Domen Medvešček  
predsednik DS